b'\n_START_ARTICLE_\nZensburgo apskritis\n_START_SECTION_\nGeografija\n_START_PARAGRAPH_\nZensburgo apskritis ap\xc4\x97m\xc4\x97 pietrytin\xc4\x99 Ryt\xc5\xb3 Pr\xc5\xabsijos provincijos dal\xc4\xaf, ribojosi su Ortelsburgo, Re\xc5\xa1liaus, Rastenburgo, L\xc4\x97ciaus ir Johanisburgo apskritimis._NEWLINE_Apskrities plotas 1231,5 km\xc2\xb2, i\xc5\xa1 j\xc5\xb3 54,7% u\xc5\xbe\xc4\x97m\xc4\x97 naudingas plotas, 25,8% mi\xc5\xa1kas, 12,5% vandenys. 1945 m. sausio 1 d. apskrityje buvo Nikolaik\xc5\xb3 ir Zensburgo miestai bei 121 savivaldyb\xc4\x97.\n_START_SECTION_\nIstorija\n_START_PARAGRAPH_\nBuvusios Pr\xc5\xabsijos kunigaik\xc5\xa1tyst\xc4\x97s Lietuvos departamento Zensburgo apskritis \xc4\xafsteigta 1818\xc2\xa0m. reorganizuojant kra\xc5\xa1to valdym\xc4\x85. Zensburge \xc4\xafkurta Landrato \xc4\xafstaiga. Apskrityje buvo 9 parapijos. 1905 m. Zensburgo apskritis priskirta naujai suformuotai Alna\xc5\xa1tyno apygardai. 1938\xc2\xa0m. dalis pr\xc5\xabsi\xc5\xa1k\xc5\xb3 ir lenki\xc5\xa1k\xc5\xb3 vietovard\xc5\xbei\xc5\xb3 suvokietinta, pav., Grabava pavadinta Grabenhof, Rud\xc5\xbeionys\xc2\xa0\xe2\x80\x93 Niedersee, \xc5\xa0imonkai\xc2\xa0\xe2\x80\x93 Schmidtsdorf, Voznicos\xc2\xa0\xe2\x80\x93 Julienh\xc3\xb6fen._NEWLINE_1945 m. apskritis atiteko Lenkijai, jos teritorijoje buvo suformuotas Mrongovo pavietas, kuris nuo 1999 m. \xc4\xafeina \xc4\xaf Varm\xc4\x97s\xe2\x80\x93Moz\xc5\xabr\xc5\xb3 vaivadij\xc4\x85.'